_:nd3523a846e7744b59db7da046ad2d770xb0
<http://schema.org/articleBody>
"Kinesisk politi har anholdt en række medlemmer af en bande, der menes at have dræbt flere end 100 handicappede eller aldersstegne mennesker for derefter at sælge ligene i et bizart projekt for at omgå regler om kremering. Det skriver avisen South China Morning Post tirsdag. Begravelser har traditionelt været betragtet som den mest respektfulde måde at behandle døde på i Kina, men dette blev modarbejdet af myndighederne, efter at kommunisterne kom til magten i 1949. Herefter blev begravelser fortrængt af kremeringer. Ifølge South China Morning Post fremskaffede banden lig til velstående familier, der sendte disse til kremering, mens de i hemmelighed begravede deres afdøde familiemedlemmer på traditionel vis. Bandens medlemmer udfandt sig deres ofre blandt gamle og handicappede, hvorefter de 'slæbte dem ind i køretøjer i afsidesliggende områder og enten kvalte eller forgiftede dem', skriver avisen. Ligene blev typisk solgt for 10.000 yuan - knap 7500 kr. - stykket."
<https://ekstrabladet.dk/krimi/article4319761.ece>